છેલ્લા સૈકામાં ગામડાં અને રહેણીકરણીમાં અનેક જાતનું પરિવર્તન આવી ગયું છે. ગામડાનું સ્વાવલંબીપણું તૂટવા માંડ્યું. શહેરનો રંગ લાગ્યો. નોકરી-ધંધા શહેરમાં મળવા માંડ્યાં, જૂનાં ગીતો વપરાશને અભાવે ભુલાઈ ગયાં છે, તેમ છતાં જે તે પ્રદેશમાં પોતાની ઓળખ ધરાવતાં લોકગીતો જળવાઈ રહ્યાં છે. આજે આપણે ચરોતર પંથકનાં લોકગીતો વિશે વાત કરીશું. પ્રદેશગત લોકગીત એટલે જાતિ, જ્ઞાતિ, બોલી, માન્યતા, રીતરિવાજ તથા મનોવલણો જેવાં સામાજિક અનુબંધોથી સંયોજાયેલું ગીત.